recursal/SuperWikiNEXT-32B huggingface dataset:
**உக்ரைனில் உருசியர்கள்** (*Russians in Ukraine*) சிறுபான்மையினரில் பெரிய இனக்குழு ஆவர். உக்ரைனில் வாழும் ஐந்தில் ஒருவர் உருசியர் ஆவார். (உருசியாவில் ஐந்தில் ஒருவர் உக்ரைனியர் என்பது குறிப்பிடத்தக்கது.)

நிலப் பரம்பல்
-------------

கிழக்கு, தெற்கு மாநிலங்களிலும், அனைத்து முக்கிய நகரங்களிலும் பெரும்பான்மையினர் உருசியர்களே. பிற மாநிலங்களிலும் சிறிய அளவில் உருசியர்கள் வாழ்கிறார்கள். வரலாற்றுக் காரணங்களாலும், நகரங்களில் உருசியர்களின் அதிக எண்ணிக்கையாலும் பெரும்பான்மையினர் உருசிய மொழியைப் பேசுகின்றனர். குறிப்பாக, கிரிமியா எனப்படும் மாநிலத்தில் உருசியர்களே பெரும்பான்மையினர்.
கீழ்க்காணும் பட்டியலில், மாநிலவாரியாக உருசியர்களின் மக்கள்தொகையும் விழுக்காடும் வழங்கப்பட்டுள்ளன.

மேலும் பார்க்கவும்
------------------

* உக்ரைனில் உருசிய மொழி

மேற்கோள்கள்
-----------

1. ↑  "Results / General results of the census / National composition of population". *2001 Ukrainian Census* இம் மூலத்தில் இருந்து July 6, 2007 அன்று. பரணிடப்பட்டது.. .
2. ↑  "Why Eastern Ukraine is an integral part of Ukraine". *The Washington Post*. .
3. ↑  "Encyclopedia of Ukraine, Slobidska Ukraine". December 14, 2007. .
ஒரு ஐம்பட்டகத்தின் செயற்பாடு
ஒரு கூரை ஐம்பட்டகத்தின் செயற்பாடு
**ஐம்பட்டகம்** என்பது ஐந்து பக்கங்கள் கொண்ட தெறிக்கும் பட்டகம் ஆகும். இது ஒளிக் கதிர் ஒன்றைத் 90° ஆல் திசை மாற்றுவதற்குப் பயன்படுத்தப்படுகின்றது. ஒளிக்கதிர் பட்டகத்தினுள் இரு முறை தெறிப்பதன் மூலம் ஒரு ஒரு பொருளின் விம்பத்தை,அதன் பக்கத்தை மாற்றாமல் செங்கோணத்தால் (*right angle*) திருப்பிவிடுகிறது.

ஒளிக்கதிர் அவதிக் கோணத்திலும் (*critical angle*) குறைவான கோணமொன்றில் இடைமுகத்தில் படுவதன் காரணமாக, பட்டகத்துள் நடைபெறும் தெறிப்பு முழுவுட் தெறிப்புக் (*total internal reflection*) காரணமாக ஏற்படுவதில்லை. தெறிப்பு ஏற்படும் பக்கங்கள் இரண்டும் பூச்சுக்கள் மூலம் தெறிக்கும் மேற்பரப்புகளாக ஆக்கப்படுவதனாலேயே தெறிப்பு உண்டாக்கப்படுகிறது. தேவையற்ற தெறிப்ப்பைத் தடுப்பதற்காக, ஒளியை உட்செல்லவிடும் பக்கங்கள் இரண்டிலும், வழக்கமாக தெறிப்புத் தடுப்புப் பூச்சுப் பூசப்பட்டிருக்கும். ஐந்தாவது பக்கம் ஒளியியல் ரீதியாகப் பயன்படுத்தப்படுவதில்லை.

ஒற்றை வில்லைத் தெறிப்பு நிழற்படக் கருவிகளில் (*single-lens reflex camera*) பயன்படும் **கூரை ஐம்பட்டகம்**, இந்தப் பட்டகத்தின் ஒரு வேறுபாடு ஆகும். இங்கே நிழற்படக் கருவியிலுள்ள தெறிக்கும் ஆடி மூலம் கருவியின் குவியத் திரையில் உருவாக்கப்படும் விம்பமே பட்டகத்தினூடாகத் தெறிக்கப்படுவதால் விம்பம் இடம் வலமாக மாற்றப்படவேண்டியுள்ளது. பட்டகத்தின் தெறிக்கும் பக்கமொன்றை ஒன்றுக்கொன்று 90° கோணத்தில் அமைந்த இரண்டு பக்கங்களாக மாற்றுவதன் மூலம் இந்த நோக்கம் அடையப்படுகிறது.

மேற்கோள்கள்
-----------

1. ↑  Norman Goldberg (1992). *Camera Technology*. Academic Press. பன்னாட்டுத் தரப்புத்தக எண்:0-12-287570-2. .
2. ↑  "Pentaprism: what is it and how does it work? - What Digital Camera". *What Digital Camera*. 14 April 2016. .
3. ↑  David D. Busch. *Digital Photography All-in-One Desk Reference for Dummies*, 2006, page 106.
**ஒட்டுமொத்தப் போர்** (*Total war*) என்பது ஒரு போரியல் கோட்பாடு. போரில் ஈடுபடும் ஒரு தரப்பு எதிரியை அழிக்க தனது அனைத்து வகை வளங்கள் மொத்ததையும் முடிவிலாப் போர் புரிவதற்காகப் பயன்படுத்துவது ஒட்டுமொத்த போர் எனப்படுகிறது. வரலாற்றில் பல நூற்றாண்டுகளாக ஒட்டுமொத்த போர் நடவடிக்கைகள் நடைமுறையில் இருந்தாலும் 19ம் நூற்றாண்டின் மத்தியில் தான் போர் கோட்பாட்டாளர்களும் வரலாற்றளர்களும் இக்கோட்பாட்டை தனித்துவ போர்முறையாக வரையறுத்தனர். இக்கோட்பாட்டின் எதிர்மறை வரையறுக்கப்பட்ட போர் (limited war) எனப்படுகிறது.

ஒட்டுமொத்த போர் முறையில் ஈடுபடும் தரப்பில் குடிசார் மற்றும் படைத்துறை வளங்களுக்கிடையேயான வேறுபாடு மறைந்து போகின்றது. ஒரு நாட்டின் அனைத்து வளங்களும் - மாந்தர், தொழில் உற்பத்தி, அறிவு, படை, இயற்கை வளங்கள், போக்குவரத்து என அனைத்தும் போர் முயற்சிக்காகப் பயன்படுத்தப்படுகின்றன. 19ம் நூற்றாண்டு போர்க் கோட்பாட்டாளர் வோன் கிளாசுவிட்சின் "போரைப் பற்றி" (On war) நூலில் இக்கோட்பாடு பற்றி முதன்முதலாக விரிவாக அலசப்பட்டது. ஆனால் ஒட்டுமொத்த போர் என்ற சொற்றொடர் 1936ல் ஜெர்மானிய தளபதி எரிக் லுடன்டார்ஃபின் முதலாம் உலகப் போர் நினைவுகளின் முதன் முதலில் பயன்படுத்தப்பட்டது.

மேற்கோள்கள்
-----------

1. ↑  "Total war". *Oxford Reference*. .
2. ↑  Gunn, Edward (Spring 2006). "The Moral Dilemma of Atomic Warfare". *Aegis: The Otterbein College Humanities Journal*: 67.  NB Gunn cites this Wikipedia article as it was on 27 September 2005, but on only for the text of the song "The Thing-Ummy Bob".
3. ↑  "Rivista n.25 – Rivista Italiana di Conflittologia". 1 May 2015. .
ஒளிர்திரை படிமவியல் மூலம் பேரியம் உணவுச் சோதனை
**ஒளிர்திரை படிமவியல்** (*Fluroscopy*) என்பது உடலின் உள்பகுதிகளில் அமைந்துள்ள உறுப்புகளின் இயக்கத்தினைக் காண தொடர்கதிர் படமுறை (Serial radiographs ) இருப்பினும் அம்முறைநிறைவானதல்ல. இரு படங்கள் எடுக்கும் கால இடைவெளியில் முக்கியமான இயக்கம் கிடைக்காமல் போகலாம் இப்படிப்பட்ட நிகழ்வு இதய ஆய்வில் சிக்கல்களைத் தோற்றுவிக்கலாம்.இதற்காக ,இயங்கும் உறுப்புகளின் நிலையினை உடனுக்குடன் காட்டும் ஒரு முறைத்தேவைப்படுகிறது.அதனை ஈடுகட்டவே ஒளிர்திரையில் (florescent screen ) படத்தினைப் பெற்று ஆய்வுகளை, உறுப்பின் நிலையினை த்தெரிந்து கொள்ளலாம். இங்கு படத்தாளினை மேம்படுத்தி (developing ) உலர்த்தி பின்பு மருத்துவருக்கு அனுப்பும் காலவிரயம் தவிர்க்கப்படுகிறது.

தொடக்க நாள்களில் நோயாளியின் உடலை ஊடுருவிச் செல்லும் கதிர்கள் ஒளிர்திரையில் விழுந்து ,ஒவ்வொரு புள்ளியிலும் வந்தடையும் கதிர்களின் அளவினைப் பொறுத்துபடம் அமைந்தது. மருத்துவர் 50 சென்றி மீட்டர் தொலைவில் இருந்து பார்க்கமுடியும்.ஒளிர்திரையின் பின்பக்கம் ஈயக்கண்ணாடி (lead screen ) அமைக்கப்படுள்ளது. இக்கண்ணாடி மருத்துவரை எக்சு கதிர்களிடமிருந்து காக்க உதவுகிறது. இம்முறையில் ஒரு மங்கலான படிமம் கிடைக்கிறது.கருவியும் இருட்டறையில் இருப்பது அவசியம்.ஒவ்வொரு முறையும் மருத்துவர் அறையினை அடைந்து கண்கள் தக அமைவு பெற 15 நிமுடங்கள் வரையில் ஆகலாம்.அறையினை அடிக்கடி திறக்கவும் முடியாது.இந்த ஒளிர் திரையில் பெறப்படும் படிமம் நீலநிறத்திரையில் பெறப்படுமாயின் மருத்துவர்களால் எளிதில் படத்தினை ஆராயமுடியும் இதற்காக சீசியம் அயோடைட் போன்ற வேதிக்கூட்டுப் பொருட்கள் திரையில் சீராகப் பூசப்பட்டு இருக்கின்றன.

கால விரயத்தினையும் இருட்டறையுமின்றி ஆராய இன்று படிம வலுவாக்கிகள் (Image intensifiers )பயன்படுகின்றன. இதனால் நோயாளிபெறும் கதிர் ஏற்பளவும் கணிசமாகக் குறைகிறது.கருவியின் விலை இதனால் அதிகமாகவே உள்ளது.

வளர்ந்த நாடுகளில் படிம வலுவாக்கி இல்லாத எக்சு கதிர் கருவிகள் வழக்கொழிந்தவையாகவே உள்ளன.

மேற்கோள்கள்
-----------

1. ↑  "Red Goggles (ca. 1940s)" (in en). .
2. ↑  Anderson, Anthony C. (1999-12-15) (in en). *The Radiology Technologist's Handbook to Surgical Procedures*. CRC Press. பன்னாட்டுத் தரப்புத்தக எண்:978-0-8493-1506-0. .
3. ↑  Rastinehad, Ardeshir R.; Siegel, David N.; Wood, Bradford J.; McClure, Timothy (2022-02-08) (in en). *Interventional Urology*. Springer Nature. பக். 36. பன்னாட்டுத் தரப்புத்தக எண்:978-3-030-73565-4. .

வெளி இணைப்புகள்
---------------

விக்கிமீடியா பொதுவகத்தில்,  
 ***ஒளிர்திரைப் படிமவியல்***   
என்பதில் ஊடகங்கள் உள்ளன. 

* Fluoroscopy FDA Radiological Health Program
* "Were those old shoe store fluoroscopes a health hazard? பரணிடப்பட்டது 2008-06-06 at the வந்தவழி இயந்திரம்" at Straight Dope, 27 November 1987
* Fluoroscopy video in the medical field
* Fluoroscopy video in the Nondestructive Testing field
* Medical imaging physics - Hendee and Reitnour

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* Israel
* United States

 |
ஓக்லாந்து கிறம்மர் பாடசாலை
**ஓக்லாந்து கிறம்மர் பாடசாலை** (*Auckland Grammar School*) நியூசிலாந்தில் ஓக்லாந்து நகரில் உள்ள ஆண்களுக்கான ஒரு உயர்தரப் பள்ளி ஆகும். 1868 ஆம் ஆண்டில் உருவாக்கப்பட்ட இப்பாடசாலை நியூசிலாந்தின் முக்கிய பாடசாலைகளில் ஒன்றாகக் கருதப்படுகிறது. ஆண்டு 9 இலிருந்து ஆண்டு 13 வரை வகுப்புகளில் இங்கு மாணவர்கள் கற்கிறார்கள். மாணவர்கள் பாடசாலை விடுதியிலேயே தங்கிப் படிக்கும் வசதியும் உண்டு.

பாடசாலையின் குறிக்கோளான "Per Angusta ad Augusta" (கடினத்தில் இருந்து உச்சம் வரை) என்பதை ஓக்லாந்தின் வேறு சில பள்ளிகளும் தமது குறிக்கோளாகக் கொண்டுள்ளன.

பலரும் அறிந்த பழைய மாணவர்கள்
----------------------------

* மார்ட்டின் குரோவ் (*Martin Crowe*) (1962, துடுப்பாட்டக்காரர்)
* றசல் குரோவ் (*Russell Crowe*) (1964, நடிகர்)
* சேர் எட்மண்ட் ஹில்லறி, (1919, எவரெஸ்ட் சிகரத்தை அடைந்த முதல் மனிதர்)

வெளி இணைப்புகள்
---------------

* பாடசாலையின் இணையத்தளம்

மேற்கோள்கள்
-----------

1. ↑  "Decile Change 2014 to 2015 for State & State Integrated Schools". Ministry of Education. 29 November 2013. .
2. ↑  "Secondary Schools in Auckland, New Zealand". Auckland for Kids. 7 July 2020. .
3. ↑  "Tim O'Connor". Blake. .
**யோகினி ஜோக்லேகர்** (6 ஆகஸ்ட் 1925 - 1 நவம்பர் 2005) இந்தியாவைச் சேர்ந்த மராத்தி மொழி எழுத்தாளரும் கவிஞரும் செவ்வியல் பாரம்பரிய பாடகருமாவார்.  

50 நாவல்கள், 39 சிறுகதைத் தொகுப்பு, குழந்தைகளுக்கான கவிதைத் தொகுப்பு என மொத்தம் 116 நூல்களை எழுதியுள்ள இவர், முறையாக பாரம்பரிய இசையை பாஸ்கர் புவா பக்கலெ மற்றும் ராம் மராத்தே ஆகியோரிடமிருந்து கற்று தேர்ந்துள்ளார்.

எழுத்தாளர் வாழ்க்கை
-------------------

யோகினி 1925 ஆம் ஆண்டில் மகாராட்டிராவின் புனேவில் பிறந்தவர். BA இல் தனது பள்ளிக் கல்வியை முடித்து கலைப்பிரிவில் இளங்கலை படிப்பை முடித்து 1948 ஆம் ஆண்டிலிருந்து 1953 ஆம் ஆண்டு வரையில் ஆசிரியராக பணிபுரிந்துள்ளார். "ராஷ்ட்ரசேவிகா சமிதி" என்ற அமைப்பு மூலம் பல சமூகப் பணிகளைச் செய்துள்ள இவர், 116 புத்தகங்கள் எழுதிய்யுள்ளார். இவரது இசைக்குருக்களான பாஸ்கர்புவா பகாலே பற்றிய "யா சம் ஹா" புதினமும் ராம் மராத்தே பற்றிய "ராம் பிரஹார்" புதினமும் இவருக்கு நிறைய புகழையும் அங்கீகாரத்தையும் கொடுத்துள்ளது.

இவரது 8 வயதிலிருந்தே சங்கர் புவா அஷ்டேகரிடமும் பின்னர் ராம் மராத்தேயிடமும் பாரம்பரிய இசைப்பாடலைக் கற்றுக்கொண்டதோடு சங்கீத்கலாநிதி ஆசிரியர் கிருஷ்ணராவ் புலம்ப்ரிகரிடமும் சில காலம் பாரம்பரிய இசைப் பயிற்சி பெற்றுள்ளார். இதன் அடிப்படையிலேயே மராத்தி திரைப்படமான "பஹிலி மங்லகௌர்" திரைப்படத்தில் பின்னணிப் பாடகியாகப் பாடியுள்ளார்.

எழுதிய புத்தகங்கள்
------------------

1. நிராகஸ் निरागस
2. சிலாங்கன் शिलांगण
3. குணசாதி குனிதரி कुणासाठी कुणीतरी
4. ஜாக் जाग
5. சைதன்யா चैतन्या
6. சாக்சாத்கார் साक्षात्कार
7. உமாலா उमाळा
8. சிமகடே चिमखडे अर्थात बडबड गीते
9. உபகாரம் उपहार
10. ஸ்வாகா स्वाहा
11. நாதபிரம்மம் नादब्रह्म
12. பாய்குண पायगुण
13. ஆஸ்வத் आस्वाद
14. தகிஹண்டி दहीहंडी
15. சர்யத் शर्यत
16. ஸ்ரீ கணேசா ஶ்श्रीगणेशा
17. நவி வாட் नवी वाट
18. பாப்லெக் बापलेक
19. அஷ்வத் अश्वत्थ
20. சாருச்சி ஐ चारूची आई

கட்டுரைகள்
----------

1. ஷ்ரவன்

எழுதப்பட்ட பாடல்கள்
-------------------

1. மதுர் ஸ்வரலஹரி யா मधुर स्वरलहरी या
2. சகே பாய் சங்கதே மீ सखे बाई सांगते मी
3. ஹரிச்சி ஏகதாச் முரளி हरीची ऐकताच मुरली
4. கி சாகர நீலாம்பர हे सागरा नीलांबरा

வாழ்க்கை
--------

அவரது 2005 ஆம் ஆண்டு நவம்பர் 1 ஆம் தேதி தனது 80வது வயதில் நீண்ட காலமாக இருந்த நோயால் இறந்த இவரது நினைவாக, அவரது குடும்பத்தினர் தேவநாகரி யூனிகோட் எழுத்துருவான "அக்ஷரயோகினி"யை வெளியிட்டுள்ளனர்.

மேற்கோள்கள்
-----------

1. ↑  Yogini Joglekar
2. ↑  Yogini Joglekar
3. ↑  "Career". Archived from the original on 2 April 2015. Retrieved 21 March 2015.
4. ↑  Books by Yogini Joglekar
5. ↑  Shrawan
6. ↑  Songs by Yogini Joglekar பரணிடப்பட்டது 2 ஏப்பிரல் 2015 at the வந்தவழி இயந்திரம்
7. ↑  Death
கலப்பிரிவின் மூன்று வகைகள்
**கலப்பிரிவு** அல்லது **உயிரணுப்பிரிவு** (*cell division*) என்பது உயிரணுக்கள் அல்லது கலங்கள் பிரிந்து பெருகும் செய்முறை ஆகும். கலப்பிரிவானது கலவட்டத்தின் ஒரு சிறிய பகுதியாகும். பல்கல உயிரினங்கள் வளர்ச்சியின் போது பருமனில் அதிகரித்துச் செல்லவும் புதிய இழையங்களை உருவாக்கவும் இழந்தவற்றை ஈடு செய்யவும் இனப்பெருக்கத்தின் போது புணரிகளின் எண்ணிக்கையை அதிகரித்துக் கொள்வதற்காகவும் கலப்பிரிவு உதவுகின்றது.  

ஒருகல உயிரினங்களில் எளிய கலப்பிரிவு மூலம் இனப்பெருக்கம் நடைபெறுகின்றது. இத்தகைய கலப்பிரிவு இருகூற்றுப்பிளவு (Binary fission) எனப்படும்.   

பல்கல உயிரினங்களில் சில கலங்கள் கணிசமான அளவு காலப்பகுதியின் பின்னர் பிரியும் சக்தியை இழந்து விடுகின்றன. சில கலங்கள் தொடர்ந்து பிரியும் ஆற்றலுடையவையாக காணப்படுகின்றன. என்பு மச்சைக் குழியங்கள், மூலவுயிர் மேலணிக் கலங்கள் போன்றன இத்தகையனவாகும். நரம்புக் கலங்கள், தசைக்கலங்கள் போன்ற சில கலங்கள் பிரியுமாற்றல் அற்றவையாக அனேகமாக உயிரினத்தின் பெருமளவு வாழ்க்கைக் காலப்பகுதி முழுவதும் காணப்படுகின்றன.  

மெய்க்கருவுயிரி வகை உயிரினங்களில் இழையுருப்பிரிவு, ஒடுக்கற்பிரிவு என்னும் இரண்டு பிரதான கலப்பிரிவு வகைகள் காணப்படுகின்றன. இவையிரண்டுமே இரண்டு தி்ட்டமான படிமுறைகளினூடாக நடைபெறுபவை. இழையுருப் பிரிவு, உயிரணுக்களிலுள்ள நிறப்புரிகளின் மடிய எண்ணிக்கையில்  மாற்றம் ஏற்படுத்தாத நிலையையும், ஒடுங்கற்பிரிவு மடிய எண்ணிக்கையை அரைவாசியாக மாற்றுவதாகவும் அமையும்.

மேற்கோள்கள்
-----------

1. ↑   *A dictionary of biology* (6th ). Oxford: Oxford University Press. 2020. பன்னாட்டுத் தரப்புத்தக எண்:9780199204625. இணையக் கணினி நூலக மையம்:176818780.
2. ↑   *Introduction to genetic analysis* (10th ). New York: W.H. Freeman and Co.. 2012. பன்னாட்டுத் தரப்புத்தக எண்:9781429229432. இணையக் கணினி நூலக மையம்:698085201. .
3. ↑  "10.2 The Cell Cycle – Biology 2e | OpenStax". *openstax.org* (in ஆங்கிலம்). 28 March 2018. Retrieved 2020-11-24.
**கொலம்பியா விண்வெளி ஓடம் விபத்து** (Space Shuttle Columbia disaster) பிப்ரவரி 1, 2003 இல் நடந்தது. கொலம்பியா விண்வெளி ஓடம் அமெரிக்காவின் நாசாவால் பயன்படுத்தபட்ட முதல் விண்வெளி ஓடமாகும். STS 107 என்ற விண்வெளி பயணத்தை முடித்து கொண்டு பூமிக்குத் திரும்பி கொண்டிருந்த கொலம்பியா விண்கலம் பூமியின் வளிமண்டலத்தில் நுழைந்த பொழுது வெடித்து சிதறியது. இந்த விபத்தில் விண்கலத்தில் பயணம் செய்த ஏழு வீரர்களும் மரணமடைந்தனர்.

விபத்துக்கான காரணம்
-------------------

STS 107 விண்வெளி திட்டத்தின் தொடக்கத்தில் கொலம்பியா விண்கலம் பூமியில் இருந்து புறப்படும் பொழுதே விண்கலத்தின் வெளிப்புற தொட்டியில் இருந்து நுரை வெளியேற்றம் விண்கலத்தின் இடது இறக்கையை பாதித்து இருந்தது. விண்கலம் பூமிக்கு திரும்பும் பொழுது ஏற்கனவே ஏற்பட்ட பாதிப்பின் காரணமாக வளிமண்டலத்தின் சூடான காற்று விண்கலத்துக்குள் புகுந்து விண்வெளி ஓடத்தின் உட்புற இறக்கை அமைப்பை பாதிப்படைய செய்தது. இதுவே விபத்துக்கு காரணமாக அறியப்படுகிறது.

பயணக் குழுவினர்
---------------

பயணக் குழுவினர்
இந்தப் பயணத்தில் ஒரு இந்தியப் பெண் உட்பட ஏழு வீரர்கள் உயிரிழந்தனர். அவர்கள் பெயர்கள் பின்வருமாறு:

* கல்பனா சாவ்லா
* ரிக். டி. ஹச்பண்ட்
* வில்லியம் சி. மச்குல்
* இயான் ராமூன்
* டேவிட் எம். பிரவுன்
* லாரல் ப்ளேர் சால்டான் கிளார்க்
* மைக்கேல் பி. ஆன்டர்சன்

மேற்கோள்கள்
-----------

1. ↑  Rogers, William P.; Armstrong, Neil A.; Acheson, David C.; Covert, Eugene E.; Feynman, Richard P.; Hotz, Robert B.; Kutyna, Donald J.; Ride, Sally K; Rummel, Robert W.; Sutter, Joseph F.; Walker, Arthur B.C.; Wheelon, Albert D.; Yeager, Charles E. (June 6, 1986). "Report of the Presidential Commission on the Space Shuttle Challenger Accident" (PDF). NASA. Archived from the original (PDF) on July 13, 2021. Retrieved July 13, 2021.
2. ↑  Jenkins, Dennis R. (2016). *Space Shuttle: Developing an Icon – 1972–2013*. Forest Lake: Specialty Press. பன்னாட்டுத் தரப்புத்தக எண்:978-1580072496.
3. ↑  Jenkins, Dennis R. (2001). *Space Shuttle: The History of the National Space Transportation System*. Stillwater: Voyageur Press. பன்னாட்டுத் தரப்புத்தக எண்:978-0963397454.
**சமஸ்கிருதிராணி தேசாய்** இந்தியாவின் குஜராத் மாநிலத்தைச் சேர்ந்த ஒரு கவிஞராவர்.

வாழ்க்கை
--------

சமஸ்கிருதிராணி, பரோடாவில் (இப்போது வதோதரா ) 1958 ம் ஆண்டு அக்டோபர் 1 அன்று குஜராத்தி எழுத்தாளர்களான சுதிர் தேசாய் மற்றும் தாரிணி தேசாய் ஆகியோருக்கு மகளாய்ப் பிறந்தவர். அவரது சகோதரி திவானி தேசாயும் குஜராத்தி மொழிக் கவிஞரும் திரைப்பட தயாரிப்பாளருமாவார். இவர்  புள்ளியியல், படிப்பில் இளங்கலை மற்றும் முதுகலையும், நிதியியலில் மேலாண்மை படிப்பும் மட்டுமல்லாது டிப்ளமோ மேலாண்மை படிப்பையும் பயின்றுள்ளார். பொதுத்துறை நிறுவனமொன்றின் தகவல் தொழில்நுட்பத் துறையில் பொது மேலாளராகப் பணிபுரியும் இவருக்கு குஜராத்தி, ஹிந்தி, ஆங்கிலம், மராத்தி, பெங்காலி, சமஸ்கிருதம் மற்றும் ரஷ்ய மொழிகள் போன்றவைகளில் புலமை மிக்கவர். மேலும் இவருக்கு ஓவியம், நீச்சல், நடனம் போன்ற கலைகள் மட்டுமல்லாது கராத்தே தற்காப்புகலையும் பயின்றுள்ளார்.

கலைப்படைப்புகள்
---------------

இவரது முதல் கவிதைத் தொகுப்பான, 1993 ம் ஆண்டில் வெளியான *சூர்யோ ஜா சூர்யோ*, சூரியன் மற்றும் அதன் வெவ்வேறு வடிவங்களைப் பற்றிய தனித்துவமான நவீன கவிதைகளை உள்ளடக்கியது. முதல் தொகுப்பிலேயே பரவலான நேர்மறை விமரிசனத்தை எதிர்கொண்டுள்ளது.   *சப்னா வதேமார்குவோ* இவரது மற்றுமொரு கவிதைத் தொகுப்பாகும். மேலும் இவர் ரஷ்ய மற்றும் ஆங்கில மொழிகளிலிருந்து குஜராத்தி மொழியில் பல்வேறு கவிதைகளை மொழிபெயர்த்துள்ளார்.

விருதுகள்
---------

இவரது முதல் தொகுப்பான *சூர்யோ ஜா சூர்யோ*, தக்தாசிங் பர்மர் பரிசு (1992-93)  மற்றும் ஃபனிஷ்வர்நாத் ரேணு சாகித்ய விருது என்பது போன்ற பல்வேறு விருதுகளைப் பெற்றுள்ளது. குஜராத்தி சாகித்ய பரிஷத்தின் இரண்டு பரிசுகள், கிரா குர்ஜாரி விருது, தினகர் ஷா கவி 'ஜே' பரிசு ஆகிய விருதுகளையும் இவரது வெவ்வேறு புத்தகங்கள் பெற்றுள்ளது.

மேற்கோள்கள்
-----------

1. 1 2 3  Kartik Chandra Dutt (1999). *Who's who of Indian Writers, 1999: A-M*. Sahitya Akademi. பன்னாட்டுத் தரப்புத்தக எண்:978-81-260-0873-5. Kartik Chandra Dutt (1999). *Who's who of Indian Writers, 1999: A-M*. Sahitya Akademi. p. 312. ISBN 978-81-260-0873-5.
2. 1 2  Brahmabhatt, Prasad (2010) (in gu). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ*. Ahmedabad: Parshwa Publication. பக். 144–145. பன்னாட்டுத் தரப்புத்தக எண்:978-93-5108-247-7. Brahmabhatt, Prasad (2010). *અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ* [*History of Modern Gujarati Literature – Modern and Postmodern Era*] (in Gujarati). Ahmedabad: Parshwa Publication. pp. 144–145. ISBN 978-93-5108-247-7.
3. 1 2  Jani, Suresh B.. "સંસ્કૃતિરાણી દેસાઇ, Sanskrutirani Desai" (in gu-IN). Jani, Suresh B. (26 May 2007). "સંસ્કૃતિરાણી દેસાઇ, Sanskrutirani Desai". *ગુજરાતી પ્રતિભા પરિચય* (in Gujarati). Retrieved 28 February 2018.
4. ↑  Desai, Parul. *Gujarati Sahitya Parishad Prize*. Ahmedabad: Gujarati Sahitya Parishad.
ஒன்றனைப் பற்றி அறிந்து கொள்ள ஒருவரை ஒருவர் வினவுகின்றனர். இதை வினா என்கின்றனர்.

வினா வகைகள்
-----------

வினா ஆறு வகைப்படும்.

1. அறிவினா
2. அறியா வினா
3. ஐய வினா
4. கொளல் வினா
5. கொடை வினா
6. ஏவல் வினா

### அறிவினா

தம் அறிவோடு பிறர் அறிவை ஒப்பிட்டுப் பார்ப்பதற்கும், பிறர் அறிவை அளந்தறியவும் அறியாதவர்க்கு உண்மைப் பொருளை உணர்த்தவும் தாம் அறிந்த ஒரு பொருள் பற்றிப் பிறரிடம் வினாவுவது அறிவினா ஆகும்.

*எ.கா:*

இப்பாடற் பொருள் யாது? என ஆசிரியர் மாணவரிடம் வினாவுதல், அவன் அறிவை அளந்தறியவும், உண்மைப் பொருளை அவனுக்கு உணர்த்தவுமாதலின் இவ்வினா அறிவினாவாகும்.

### அறியா வினா

இப்பாடற் பொருள் யாது? என மாணவன் ஆசிரியரிடம் வினாவுதல்.

மாணவன் தான் அறியாத பொருளை அறிந்து கொள்ள வினாவுதல் அறியா வினாவாகும்.

### ஐய வினா

தொலைவில் தோன்றுவது எருதோ? பசுவோ?

இதுவோ அதுவோ என ஐயத்தைப் போக்கிக் கொள்ள வினாவுதல் ஐய வினாவாகும்.

### கொளல் வினா

ஒன்றனைப் பெற்றுக் கொள்ளும் பொருட்டுப் பிறரிடம் வினாவும் வினா கொளல் வினாவாகும்.

*எ.கா:*

பத்தாம் வகுப்பு மாணவன் புத்தகக் கடைக்குச் சென்று "பத்தாம் வகுப்புத் தமிழ்ப் புத்தகம் உள்ளதோ?" என்று வினாவுவது கொளல் வினாவாகும்.

### கொடை வினா

இல்லாதவர்க்கு ஒரு பொருளைக் கொடுத்தற் பொருட்டு வினாவுவது கொடை வினாவாகும்.

புலவரிடம் பொருள் இல்லையோ? என்று மன்னன் புலவரிடம் வினாவுதல் கொடை வினாவாகும். கொடுத்தற் பொருட்டு வினாவுவதால் கொடை வினாவாயிற்று.

### ஏவல் வினா

ஒரு செயலைச் செய்யுமாறு ஏவுதற்பொருட்டு வினாவப்படும் வினா ஏவல் வினாவாகும். ஆசிரியர் மாணவனிடம் "இப்பாடலை மனப்பாடம் செய்து விட்டாயா?" என்று வினாவுதல் ஏவல் வினா ஆகும்.

மாணவன் மனப்பாடம் செய்யவில்லை என்று கூறினால் அவனை மனப்பாடம் செய்யும்படி ஏவவும், மனப்பாடம் செய்துவிட்டேன் என்று கூறினால் "பார்க்காமல் எழுதிக்காட்டு" என்று ஏவவும் வினாவினாராதலின் இது ஏவல் வினாவாயிற்று.

நன்னூல் பாடல்
-------------

வினா குறித்து நன்னூல் பாடல் 385 குறிப்பிடுகிறது. அது.

" அறிவறி யாமை ஐயுறல்கொளல் கொடை
ஏவல் தரும்வினா லவ்லிஆறும் இழுக்கார்"

ஆதாரம்
------

* தமிழ்நாட்டுப் பாடநூல் கழகம் வெளியிட்ட பத்தாம் வகுப்பிற்கான "பைந்தமிழும் பழகுதமிழும்" தமிழ் இலக்கணம் - மொழிப்பயிற்சிகள் (துணைப்பாடநூல்)(முதற்பதிப்பு: 2004, மறுபதிப்பு: 2008)

மேற்கோள்கள்
-----------

1. ↑  Huddleston, Rodney, and Geoffrey K. Pullum. (2002) *The Cambridge Grammar of the English Language.* Cambridge: Cambridge University Press. ISBN 0-521-43146-8.
2. ↑  Searle, J (1969). *Speech acts*. Cambridge: Cambridge University Press.
3. ↑  Searle, J (1969). *Speech acts*. Cambridge: Cambridge University Press. பக். 69.
சென்னை மாநகராட்சி குப்பைத் தொட்டி
டொரண்டோவில் ஒரு பச்சைநிற குப்பைத் தொட்டி
**குப்பைத் தொட்டி** குப்பைகளைத் தற்காலிகமாக இட்டு வைக்கும் தொட்டி ஆகும். 

குப்பைகளை அங்கும் இங்கும் போடாமல் குப்பைத் தொட்டியில் போடுவது ஒரு நற்பழக்கம் ஆகும். இது குப்பைகளை சுத்தம் செய்வதை இலகுவாக்குகிறது. சுற்றுச்சூழலை சுத்தமாக வைத்திருகிறது. நோய்க்கிருமிகள் பரவுவதைத் தடுக்கிறது.

தற்காலத்தில் நகரங்களில் குப்பைகளைப் பல்வேறு வகைகளாகப் பிரித்துப் போடுவதும் வழக்கம். பொதுவாக கரிம அல்லது உயிரி கழிவுகள் (மரக்கறித் தோல், இறைச்சியின் எலும்புகள் போன்ற) ஒரு வகையாகப் பிரிக்கப்படுகின்றன. மறுபயனீடு செய்ய கூடிய செய்தித் தாள்கள், உலோகங்கள் வேறு ஒரு வகையாக] பிரிக்கப்படுகின்றன. இலகுவாக மக்காத பொருட்கள் ஒரு வகையாக பிரிக்கப்படுகின்றன. இவை தவிர வேறு பிரிவுகளும் உண்டு.

விக்கிமீடியா பொதுவகத்தில்,  
 ***Trash containers***   
என்பதில் ஊடகங்கள் உள்ளன.

மேற்கோள்கள்
-----------

1. ↑  Government of Hong Kong. "Civil Service Bureau". .
2. ↑  Snodgrass, Mary Ellen (2004), *Encyclopedia of Kitchen History*, Taylor & Francis, p. 423, ISBN 978-1-57958-380-4
3. ↑  Jaggard, David (9 November 2010). "Waste Management in France: A History of the "Poubelle"". .
**உருபீடியம் செருமேனியம் அயோடைடு** (*Rubidium germanium iodide*) என்பது RbGeI3என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் செருமேனியம் ஆகிய தனிமங்களின் மும்மை ஆலைடு சேர்மம் என்று இது வகைப்படுத்தப்படுகிறது. ஒளிமின்னழுத்த பயன்பாடுகளுக்கான நச்சுத்தன்மை வாய்ந்த CH3NH3PbI3 சேர்மத்திற்கு இது ஒரு சாத்தியமான இணையாகக் கருதப்படுகிறது.

தயாரிப்பு
---------

செருமேனியம்(II) ஐதராக்சைடுடன் ஐதரயோடிக் அமிலத்தில் கரைக்கப்பட்ட உருபீடியம் அயோடைடு கரைசலைச் சேர்த்து வினைபுரியச் செய்வதன் மூலம் உருபீடியம் செருமேனியம் அயோடைடை தயாரிக்கலாம்.:

Ge(OH)2 + RbI + 2 HI → GeRbI3 + 2 H2O

பண்புகள்
--------

உருபீடியம் செருமேனியம் அயோடைடு பல்வேறு சிதைந்த பெரோவ்சிகைட்டு போன்ற கட்டமைப்புகளுடன் பல்லுருவங்களில் காணப்படுகிறது. இது Ge2+ அயனியின் மையத்தில் உள்ள "பிணைப்பு அல்லாத" இணை எலக்ட்ரான்களின் செல்வாக்கை பிரதிபலிக்கிறது.

அறை வெப்பநிலையில், உருபீடியம் செருமேனியம் அயோடைடு கருப்பு நிறத்தில் கனசதுர பெரோவ்சிகைட்டு வடிவத்தைக் கொண்டுள்ளது. -29 ° செல்சியசு வெப்பநிலை மற்றும் -52 °செல்சியசு வெப்பநிலைகளுக்கு இடையே கருப்பு செஞ்சாய் சதுர வடிவமும்; -52 °செல்சியசு வெப்பநிலை மற்றும் -92 °செல்சியசு வெப்பநிலைகளுக்கு இடையே போர்டாக்சு-சிவப்பு நேர்சாய்சதுர பெரோவ்சிகைட்டு வடிவமும்; மற்றும் -92 ° செல்சியசு வெப்பநிலைக்குக் கீழே எலுமிச்சை-மஞ்சள் நேர்சாய்சதுர வடிவமும் கொண்ட பண்புகளை உருபீடியம் செருமேனியம் அயோடைடு வெளிப்படுத்துகிறது.

மேற்கோள்கள்
-----------

1. ↑  Deepthi Jayan, K.; Sebastian, Varkey (2021-09-01). "Ab initio DFT determination of structural, mechanical, optoelectronic, thermoelectric and thermodynamic properties of RbGeI3 inorganic perovskite for different exchange-correlation functionals" (in en). *Materials Today Communications* **28**: 102650. doi:10.1016/j.mtcomm.2021.102650. பன்னாட்டுத் தர தொடர் எண்:2352-4928. .
2. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பக். 377. பன்னாட்டுத் தரப்புத்தக எண்:0080379419.
3. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பக். 376. பன்னாட்டுத் தரப்புத்தக எண்:0080379419.
4. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பக். 376-377. பன்னாட்டுத் தரப்புத்தக எண்:0080379419.
கோலன் வகைப்படுத்தல்
-------------------

**கோலன் வகைப்படுத்தல்** (Colon classification) என்பது நூலகத்தில் உள்ள தகவல் மூலங்களை வகைப்படுத்த சீர்காழி இரா. அரங்கநாதனால் அறிமுகப்படுத்த பட்ட ஒரு பகுப்பு முறையாகும். இதன் முதல் பதிப்பு 1933 ம் ஆண்டு வெளியானது. இதுவரை 6 பதிப்புகள் வெளியாகியுள்ளன. இந்தியாவில் பெரும்பாலான பொது நூலகத்தில் இம்முறை பயன்படுத்தபடுகிறது.

அமைப்பு
-------

இந்த பகுப்பு முறை 42 வகையாக பிரிக்கப்பட்டு அதற்கென ஒரு எழுத்து அல்லது குறியீடு ஒதுக்கப்பட்டுள்ளது. அமெரிக்க நூலக காங்கிரஸ் வகைப்படுத்தலின் அடிப்படையில் இது அமைந்துள்ளது.

### உட்கூறுகள்

இப்பகுப்பில் 5 முதன்மை பிரிவுகள் பயன்படுத்தப்பட்டு பகுப்பிற்கு உதவுகிறது அவை PMEST என்பதாகும்.

P - ஆளுமை 

M - கருப்பொருள்

E - ஆற்றல் 

S - இடம் 

T - நேரம்

மேற்கோள்கள்
-----------

1. ↑  Raghavan, K. S (December 2015). "The colon classification: a few considerations on its future". *Annals of Library and Information Studies* **62**: 231–238. .
2. ↑  GOPINATH (M A). Colon classification: Its theory and practice. Library Herald. 26, 1–2; 1987; 1–3.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Spain
* France
* BnF data
* Israel
* United States

 |
***காதல்*** (*Kaadhal*) திரைப்படம் 2004 ஆம் ஆண்டில் வந்த தமிழ்த் திரைப்படமாகும்.பாலாஜி சக்திவேலின் இயக்கத்தில் வெளிவந்த இத்திரைப்படத்தில் பரத், சந்தியா, சுகுமார் மற்றும் பலர் நடித்துள்ளனர். குறைந்த செலவில் எடுக்கப்பட்ட இத்திரைப்படம் அதிக வசூலையும் அதே சமயம் மிகப்பெரிய அளவில் வரவேற்பையும் பெற்றது. மேலும் இத்திரைப்படம் தென்னிந்திய திரைப்படங்களுக்கு வழங்கப்படும் விருதான பில்ம்பேரின் 2004 ஆம் ஆண்டின் சிறந்த திரைப்படம் என விருது வழங்கிச் சிறப்பிக்கப்பட்டது.

வகை
---

உண்மைப்படம் / காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மோட்டார் வண்டிகள் திருத்தும் கடையினை வைத்திருப்பவர் முருகன் (பரத்). எப்பொழுதும் தன் வேலையினைக் கவனிப்பது அவரது குறிக்கோள். ஆனால் திடீரென அவர் சந்திக்கும் அப்பகுதியில் வசிக்கும் ஐஸ்வர்யா (சந்தியா) முருகன் மீது காதல் கொள்கின்றார். ஆரம்ப காலங்களில் இதனைப் பொருட்படுத்தாது இருக்கும் முருகன் சிறிது காலத்தில் ஐஸ்வர்யா மீது காதல் கொள்கின்றார். இதற்கிடையில் ஐஸ்வர்யாவின் வீட்டில் அவருக்கு மாப்பிள்ளை பார்க்கின்றனர். கவலையில் இருக்கும் காதலர்களான முருகனும் ஐஸ்வர்யாயும் அவ்வூரை விட்டே தலைமறைவாக முடிவு செய்கின்றனர். இவர்கள் தங்குவதற்காக முருகனின் நண்பனான ஸ்டீபன் (சுகுமார்) அனைத்து வசதிகளையும் செய்கின்றான்.

திடீரென ஐஸ்வர்யாவைத் தேடிவரும் அவர் பெற்றோர் இவர்கள் காதல் கொண்டிருப்பதை அறிகின்றனர். ஆரம்பத்தில் இருவரையும் சேர்த்து வைப்பதாகக் கூறிக்கொள்ளும் அவர்கள் பின்னர் முருகனை அடித்து சித்திரவதை செய்கின்றனர். சிறிது காலங்கள் கழித்து முருகன் பைத்தியமாக தெருக்களில் அலைந்து திரிவதனைக் கண்டு கொள்ளும் ஐஸ்வர்யா மற்றும் அவரது பெற்றோர்களின் வற்புறுத்தலுக்கு ஏற்ப அவரும் அவர் மணம் செய்த கணவர் இருவரும் முருகனைத் தம் இல்லத்திற்கே அழைத்துச் செல்கின்றனர்.

பாடல்கள்
--------

யோசுவா ஸ்ரீதர் இசையமைத்த இப்படத்தில் எட்டு பாடல்கள் இடம்பெற்றுள்ளன. இப்பாடல்களை கவிஞர் நா. முத்துக்குமார் எழுதியுள்ளார். 

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "பூவும் புடிக்குது"   | கிரிஷ், பாப் ஷாலினி, திப்பு | 3:29 |
| 2. | "இவன்தான்"   | சுனிதா சாரதி | 2:09 |
| 3. | "தன்டாத்தி கருப்பாயி"   | பாப் ஷாலினி, வித்யா, மலர், மாலையம்மா | 5:45 |
| 4. | "தொட்டுத் தொட்டு"   | ஹரிசரண், ஹரிணி சுதாகர் | 5:41 |
| 5. | "புறா கூண்டு"   | சுரேஷ் பீட்டர்ஸ், ஹரிஷ் ராகவேந்திரா, திப்பு, பிரேம்ஜி, கருணாஸ் | 5:31 |
| 6. | "கிறு கிறு"   | கார்த்திக், பாப் ஷாலினி | 4:32 |
| 7. | "உனக்கென இருப்பேன்"   | ஹரிசரண் | 6:16 |
| 8. | "காதல்"   | ஹரிசரண் | 4:03 |

மேற்கோள்கள்
-----------



| * பா
* உ
* தொ
பாலாஜி சக்திவேல் இயக்கிய திரைப்படங்கள் |
| --- |
| 
* *சாமுராய்* (2002)
* *காதல்* (2004)
* *கல்லூரி* (2007)
* *வழக்கு எண் 18/9* (2012)
* *ரா ரா ராஜசேகர்* (2015)

 |
**கீர்த்தனா குமார்** (பிறப்பு 8 மார்ச் 1966)  என்பவர் பெங்களூரில் உள்ள ஒரு இந்திய நடிகை, இயக்குநர், திரைப்பட படைப்பாளி ஆவார். இவர் நாடகம், திரைப்படம் குறித்து எழுதிவருகிறார். அவை பல்வேறு தேசிய இதழ்களில் வெளியாகின்றன. இவர் ஐரோப்பிய செவ்வியல் மற்றும் அமெரிக்க இலக்கியத்தில் முதுகலைப் பட்டம் பெற்றவர். *நாடகம்,* திரைப்படம் போன்றவற்றில் இவரது பங்களிப்புக்காக *மெக்ஆர்தர் அறக்கட்டளை* மற்றும் கலைக்கான இந்தியா அறக்கட்டளை உட்பட பல முக்கிய விருதுகள் மற்றும் பெல்லோஷிப்களைப் பெற்றுள்ளார். இவர் பெங்களூரில் உள்ள சோபியா உயர்நிலைப் பள்ளியில் படித்தார். இவர் பெண் கலைஞர்கள் குழுவின் அறங்காவலராக உள்ளார், குழந்தைகளுக்கான நாடக பட்டறையை ஆண்டு முழுவதும் நடத்தி வருகிறார். மேலும் பெங்களூரில் உள்ள கிராமப்புற கலைஞர்கள் வசிப்பிடமான இன்ஃபினைட் சோல்ஸ் ஃபார்மின் இணை உரிமையாளராகவும் இவர் உள்ளார்.

நாடக வாழ்க்கை
-------------

கீர்த்தனா குமார்  "தி லாஸ் ஏஞ்சல்ஸ் தியேட்டர் சென்டரில்" தி ஏசியன்-அமெரிக்கன் தியேட்டர் பிராஜெக்ட் மூலம் ஆறு ஆண்டுகள் பயிற்சி பெற்று நடிகராக இருந்தார்.  இவர் சுசுகி தியேட்டர் (ம) புடோ, தங்-டா, களரி பயட்டு மற்றும் குரல் நுட்பத்தில் பயிற்சி பெற்றவர். இவர் மற்ற கலைஞர்களுடன் தொடர்ந்து கற்று பயிற்சி அளித்து வருகிறார்.

பல ஆண்டுகளாக, இலண்டனில் உள்ள குவெஸ்டர்ஸ் நாடக அரங்கில் "ஆக்னஸ் ஆஃப் காட்", "கதி & பகவதாஜுகம்", லாஸ் ஏஞ்சல்ஸ், காஸ்ட் நாகர அரங்கில் பில் சி. டேவிசின் "ஸ்பைன்", திரெஸ்டில் நாடக அரங்கில் "சகுந்தலா", செயின்ட் அல்பன்ஸ் மற்றும் ஸ்ரீ அரவிந்தரின் சாவித்திரியை தழுவி எழுதப்பட்ட நாடகமான "இன் தி ஹவர் ஆஃப் காட்" போன்ற நாடகங்களில் இவர் முக்கிய பாத்திரங்களை ஏற்றார். இவரது தயாரிப்பான "தி மெய்ட்ஸ்" ரங்க சங்கரா விழா மற்றும் ரங்கயானாவில் நடந்த பகூரூபி விழா உட்பட பல அரங்கேற்றபட்டது. இவரது தனிப் படைப்பில் டேரியோ ஃபோ "மெடியா" & "ஆர்கஸ்மோ அடல்டோ", "அன்ரூலி வுமன் - அல்லது ஷேக்ஸ்பியர்ஸ் சிக்ஸ்" ஆகியவை அடங்கும், இது ஷேக்ஸ்பியரின் நாடகங்களில் பெண் கதாபாத்திரங்களை அடிப்படையாகக் கொண்டு இவர் வடிவமைத்த நாடகம் ஆகும். "தி வெடிங் பார்ட்டி" என்ற நாடகத்துக்காக இந்தியா ஃபவுண்டேஷன் ஃபார் தி ஆர்ட்சிடமிருந்து மானியம் பெற்றார், இது மிகவும் விமர்சன ரீதியான பாராட்டைப் பெற்ற நாடகமாக இருந்தது. அதைத் தொடர்ந்து, இவர் யூஜின் அயோனெஸ்கோவின் "தி பால்ட் சோப்ரானோ" ஐ இயக்கினார் மேலும் மிக அண்மையில், ஜாக்ரிதி தியேட்டருக்காக டாரியோ ஃபோவின் "ஆர்கஸ்மோ அடல்டோ எஸ்கேப்ஸ் ஃப்ரம் தி ஜூ"வை  இயக்கி நடித்தார். இவர் தற்போது ஸ்டீவன் பெர்காஃப்பின் "தி சீக்ரெட் லவ் லைஃப் ஆஃப் ஓபிலியா"வை பெங்களூர் மேடைக்காக இயக்கி வருகிறார்.

மேற்கோள்கள்
-----------

### மூலங்கள்



1. ↑  "Page not found News" – via www.thehindu.com. `{{cite web}}`: Cite uses generic title (help)
2. ↑  "Amazing woman- Kirtana Kumar - B'Personal". *bpersonal.bkhush.com*.
3. ↑  "Chinwag with...Kirtana Kumar". *Bangalore Mirror*.
4. ↑  "The Los Angeles Theatre Center - The LATC". *The Los Angeles Theatre Center - The LATC*.
5. ↑  Datta, Sravasti (9 November 2012). "Bold vignettes" – via www.thehindu.com.
**ஜானகி வெங்கட்ராமன்** (Janaki Venkataraman) (1921 முதல் – 13 ஆகஸ்ட் 2010 வரை) 1987 முதல் 1992 வரை இந்தியா முதல் சீமாட்டியாக இருந்தார். இவர் 25 ஜூலை 1987 முதல் ஜூலை 25 வரை ஜனாதிபதி ரா. வெங்கட்ராமன் அவர்களின் மனைவியாவார்.

சுயசரிதை
--------

ஜானகி, கமலா மற்றும் கிருஷ்ண ஐயருக்கு மகளாக பர்மாவின் பெகுவில் பிறந்தார். அவரது தாயார் ஐந்து வயதில் இறந்தார், அவரது தந்தை மறுமணம் செய்யவில்லை, அவரது உடன்பிறந்தோருடன் வீட்டுக் கடமைகளை செய்து வந்தார். ஆர் வெங்கட்ராமன் என்பவரை 1938 இல் திருமணம் செய்துகொண்டார்.இவ்விணையருக்கு மூன்று மகள்கள் உள்ளனர். அவர் இந்து சமயத்தின் மேல் ஆழ்ந்த பக்தியும், வைராக்கியமும் கொண்டிருந்தார் என கோபால் காந்தி கூறுகிறார். அவரது திருமணத்திற்கு பிறகு, அவரது கணவரின் அரசியல் மற்றும் தொழிற்சங்க நடவடிக்கைகள் அதிகரித்தது, அவர் நிறுவிய "தொழிலாளர் சட்ட இதழில்" அவருக்கு உதவ ஒரு பங்காளியாக ஆனார்.

ஜானகி ஒரு மனித உரிமை ஆர்வலர் ஆவார், மேலும் வங்காளதேச போரில் பெண்களுக்கு எதிரான யுத்த வன்முறையை நூற்றுக்கணக்கான ஆதரவாளர்கள் இவர் தலைமையில் ஒன்று கூடி எதிர்த்தது. இவர் ஒரு தீவிர பெண்ணியவாதி மற்றும் பெண்களின் தன்னம்பிக்கையை ஆதரித்தவர், அத்துடன் ஒரு மனிதாபிமானம் மிக்கவர், ஏழைகளுக்கான திட்டங்களில் பணியாற்றுகிறார். கூடுதலாக, அவர் விலங்குகள் நல ஆர்வலராகவும் இருந்தார், புழுக்களை அழித்து நூற்கும் பட்டு அணிய மறுத்து, அதற்கு பதிலாக அஹிம்சா பட்டு அணிந்து கொண்டார். இது கோகூனுக்கு தீங்கு விளைவிக்காது. பட்டுப்புழுக்கள் பாதிக்கப்படாத வகையில் உருவாக்கப்பட்ட புடவைகளை உருவாக்கினார், அஹிம்சா சில்க் ("மல்பெர்ரி பட்டு" என்றும் அழைக்கப்பட்டது) தொழில்நுட்பத்தை மேம்படுத்துவதற்கு ஊக்கமளிக்கும் வகையில் தொழில்முனைவோரிடம் கொண்டு சென்றார்.

கணவரின் வாழ்க்கையைப் பற்றிய ஒரு ஆவணப்படம் தயாரிக்கப்படும் போது ஜானகி ஒரே ஒரு காட்சியில் சேர்க்கப்பட்டபோது, அதை அகற்றும்படி கேட்டுக்கொண்டார். அவரது கணவர் இறந்து ஒரு வருடம் கழித்து ஜானகி வெங்கட்ராமன் 2010 ஆகஸ்ட்13 அன்று இறந்தார். இவர் தனது மூன்று மகள்களுடன் வாழ்ந்து வந்தார்.

மேற்கோள்கள்
-----------

1. 1 2  "Mrs. Janaki Venkataraman" (PDF). *President Venkataraman*. Archived from the original (PDF) on 4 மார்ச் 2016. Retrieved 19 October 2015. `{{cite web}}`: Check date values in: `|archive-date=` (help)
2. ↑  Dubey, Scharada (15 January 2015). *First among equals President of India*. Westland. பக். 80. பன்னாட்டுத் தரப்புத்தக எண்:978-81-89975-53-1. .
3. ↑  Gandhi, Gopalkrishna (2011). *Of a Certain Age: Twenty Life Sketches*. Viking. பக். 115. பன்னாட்டுத் தரப்புத்தக எண்:9780670085026.
4. ↑  Parekh, Dhimant (11 September 2008). "Ahimsa Silk: Silk Saree without killing a single silkworm". India: The Better India.. பார்த்த நாள்: 19 October 2015.
5. ↑  Krishna Raj, Gita. "Once a First Lady…" (PDF). *Gita Krishnaraj*. Archived from the original (PDF) on 4 மார்ச்சு 2016. Retrieved 19 அக்டோபர் 2015.
6. ↑  Former first lady Janaki Venkataraman dies. *The Hindustan Times*. 14 August 2010

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |
**குமுக ஒழுங்கமைத்தல்** என்பது ஒரு குமுகம் குறிப்பிட்ட நோக்குக்களுக்காக தம்மை ஒழுங்கமைத்துக் கொள்வதைக் குறிக்கும். அரசு, வணிகம் போன்றவற்றில் இருந்து குமுக ஒழுங்கமைவு வேறுபடுத்திப் பாக்கப்படுகிறது. குமுகம் தாமகவே ஒழுங்கமைத்துக் கொள்ளும், அல்லது வெளி ஒழுங்கமைப்பாளர்களின் தூண்டல்களால் அல்லது உதவியுடன் ஒழுங்கமைத்துக் கொள்ளலாம்.

குமுக ஒழுங்கமைத்தலின் நோக்கங்கள்
--------------------------------

பல சமூகவியல் நூல்களில் குமுக ஒழுங்கமைப்பு சிறிய அதிகார வர்க்கத்துக்கு எதிராக பரந்த மக்கள் பலத்தைச் சேர்த்து சமூக மாற்றத்தை உருவாக்குவதாக கொள்ளப்படுகிறது. எனினும், இன்று பல தரப்பட்டோருடைய இலக்குகளுக்காவும் குமுக ஒழுங்கமைப்பு நிகழ்த்தப்படுகிறது.

குமுக ஒழுங்கமைத்தலில் உள்ள பணிகள்
---------------------------------

* தேவை மதிப்பீடு
* வள மதிப்பீடு
* உண்மை கண்டறித்தல்
* வள விருத்தி
* Outreach
* Mobilization

மேற்கோள்கள்
-----------

1. ↑  Bobo, Kim (2001). *Organizing for social change: Midwest Academy: Manual for activists*. Seven Locks. பன்னாட்டுத் தரப்புத்தக எண்:978-0-929765-94-5. .
2. ↑  Alinsky, Saul (1987). *Reveille for Radicals*. New York: Vintage. பன்னாட்டுத் தரப்புத்தக எண்:978-0-679-72112-3.
3. ↑  Chambers, Edward (2003). *Roots for Radicals: Organizing for Power, Action, and Justice*. Continuum. பன்னாட்டுத் தரப்புத்தக எண்:978-0-8264-1499-1. .
**குர்-இ அமீர்** என்பது ஆசியாவைக் கைப்பற்றி ஆண்ட தைமூர் அல்லது தாமர்லான் என்பவரின் சமாதிக் கட்டிடம் ஆகும். இது இன்றைய உசுபெகிசுத்தானில் உள்ள சமர்க்கண்ட் என்னும் இடத்தில் உள்ளது. பிற்காலத்து முகலாயக் கட்டிடக்கலை சார்ந்த சமாதிக் கட்டிடங்களுக்கு முன்னோடியாக அமைவதால் இசுலாமியக் கட்டிடக்கலை வரலாற்றில் இது சிறப்பிடம் பெறுகிறது எனலாம். தைமூரின் வழிவந்தவர்களும் வட இந்தியாவை ஆட்சி செலுத்தியவர்களுமான முகலாயப் பேரரசர்கள் இதனை பின்பற்றிக் கட்டிய கட்டிடங்களுள் உமாயூனின் சமாதி, தாஜ் மகால் என்பவை குறிப்பிடத்தக்கவை. இக்கட்டிடம் பிற்காலத்தில் பெருமளவு திருத்த வேலைகளுக்கு உள்ளாகியுள்ளது.

கட்டிட வரலாறு
-------------

கட்டிடத்தைச் சூழவுள்ள வெளியிடத்தில் இருந்து கட்டிடத்தின் தோற்றம்.
கட்டிடத்தைச் சூழவுள்ள வெளியிடத்தில் இருந்து கட்டிடத்தின் தோற்றம்.
இச் சமாதிக் கட்டிடத்தின் கட்டிட வேலைகள் 1403 ஆம் ஆண்டில், தைமூரின் மகனும் முடிக்குரிய வாரிசுமாகிய முகம்மது சுல்தானும், பேரனும் சடுதியாக இறந்தபோது அவர்களுக்காகக் கட்டப்பட்டது. தைமூர் தனக்காக ஒரு சிறிய சமாதிக் கட்டிடத்தை சகிரிசாப்சு என்னும் இடத்தில் அவரது அக்- சாரய் மாளிகைக்கு அருகில் கட்டியிருந்தார். ஆனால், 1405 ஆம் ஆண்டில் சீனா மீது படையெடுத்துச் செல்லும்போது தைமூர் இறந்தார். சகிரிசாப்சுக்குச் செல்லும் வழி பனிமூடி இருந்ததால் தைமூரை இவ்விடத்திலேயே அடக்கம் செய்யவேண்டி ஏற்பட்டது. தைமூரின் இன்னொரு பேரனான உலுக் பெக் இக் கட்டிடத்தைக் கட்டி முடித்தார்.

மேற்கோள்கள்
-----------

1. ↑  Marozzi, Justin. *Tamerlane: sword of Islam, conqueror of the world*. London, Harper Collins, 2004
2. ↑  "Gur-e Amir Mausoleum". Central Asia Travel.. பார்த்த நாள்: 26 August 2020.
3. ↑  Foltz, Richard (July 1996). "The Central Asian Naoshbandī Connections of the Mughal Emperors". *Journal of Islamic Studies* **7** (2): 229–239. doi:10.1093/jis/7.2.229.. பார்த்த நாள்: 26 August 2020.
**சத்விந்தர் கௌர் தலிவால்**(*satwinder kaur dhaliwal*) (பிறப்பு 17 ஜூன், 1953) ஓர் அரசியல்வாதியும், சமூக சேவகரும், பஞ்சாபிலுள்ள உள்ள ரூப்நகர் தொகுதியில் இருந்து சிரோமணி அகாலி தளம் கட்சியின் சார்பில் தேர்ந்தெடுக்கப்பட்ட நாடாளுமன்ற உறுப்பினராவார்.

ஆரம்ப கால வாழ்க்கை
------------------

சத்விந்தர் 17 ஜூன், 1953 அன்று இந்திய மாநிலமான அரியானாவிலுள்ள அம்பலாவிலுள்ள பாபியால் என்ற கிராமத்தில் பிறந்தார். இவர், ஜூலை 13, 1975இல் சர்தார் இராஜேந்தர் சிங் தலிவால் என்பவரை மணந்தார். இவர்களுக்கு இரண்டு மகன்களும் ஒரு மகளும் உள்ளனர்.

கல்வி
-----

சத்விந்தர், வரலாறு மற்றும் அரசியல் அறிவியலில் முதுகலை பட்டத்தையும், சண்டிகரின் பஞ்சாப் பல்கலைக்கழகத்தில் கல்வியியலையும் முடித்தார்.

தொழில்
------

இவர் 1996 முதல் சிரோமணி அகாலி தளம் கட்சியின் உறுப்பினராக உள்ளார். 1997ஆம் ஆண்டில் இவர் பதினோராவது மக்களவைக்கு முதன்முதலில் தேர்ந்தெடுக்கப்பட்டார். அப்போது இவர் நாடாளுமன்ற விவசாயக் குழுவில் உறுப்பினராக பணியாற்றினார். 1998 ஆம் ஆண்டில், இவர் பனிரெண்டாவது மக்களவைக்குத் தேர்ந்தெடுக்கப்பட்டார். மேலும் இவர்,

* இந்திய இரயில்வே குழு உறுப்பினர்.
* நாடாளுமன்ற உள்ளூர் பகுதி மேம்பாட்டு திட்டங்களின் உறுப்பினர்கள் குழு.
* உறுப்பினர், ஆலோசனைக் குழு, சழுக நீதி மற்றும் அதிகாரமளித்தல் அமைச்சகம்

போன்றவற்றிலும் பணியாற்றினார்.

மேற்கோள்கள்
-----------

1. 1 2 3 4  "Biographical Sketch Member of Parliament 12th Lok Sabha".. பார்த்த நாள்: 21 February 2014. 
[*தொடர்பிழந்த இணைப்பு*]
**சோகினி கோஷ்,** என்பவர் இந்திய பேராசிரியர், கட்டுரையாளர், இயக்குநர் ஆவார். இவர் ஜாமியா மில்லியா இஸ்லாமியா பல்கலைக்கழகத்தில் உள்ள ஏ.ஜே.கே மாஸ் கம்யூனிகேஷன் ரிசர்ச் சென்டரில் சஜ்ஜாத் ஜாஹீர் ஊடகப் பேராசிரியராக உள்ளார். இவர் பரவலர் பண்பாடு குறித்த கட்டுரையாளர் மற்றும் ஆவணப்படப் படைபாள்ளியும் ஆவார். மினசோட்டா பல்கலைக்கழகத்தில் 2007 ஆம் ஆண்டு இவர் கொடுத்த ஒரு நேர்காணலில், இவர் தனது வாழ்க்கை மற்றும் பணி குறித்த தகவல்களை வழங்கினார்.

ஆரம்ப வாழ்க்கையும் கல்வியும்
----------------------------

சோகினி கோஷ் எம். சி. ஆர். சி. மற்றும் கோர்னெல் பல்கலைக்கழகத்தில் முதுகலைப் பட்டங்களைப் பெற்றார். மேலும் 1990 முதல் 1996 வரை கோர்னெல் பல்கரைக்கழகத்தில் வருகை தரும் பேராசிரியராக இருந்தார். இவர் சிகாகோ பல்கலைக்கழகத்தில் சில காலம் தன் காலத்தை செலவிட்டார். மேலும் 1990 களில் பாலியல், பண்பாடு மற்றும் சமூகம் பற்றிய பல்வேறு நிகழ்ச்சிகளின் ஒரு பகுதியாக கற்பித்தல் பணியில் ஈடுபட்டார். 

அந்த நேரத்தில் சோகினி கோஷ் தனது ஆவணப் படப் பணியைத் தொடங்கினார். மீடியாஸ்டார்ம் கலெக்டிவ் என்ற பெண்கள் மட்டுமே அடங்கிய ஆவணப்படக் குழுவை இணைந்து நிறுவினார். இது 1992 இல் பெண் ஊடக வல்லுநர்களிடையேயான சிறந்த பணிக்காக சமேலி தேவி ஜெயின் விருதைப் பெற்றது. 1998 இல் இவர் சபீனா காடிஹோக்குடன் திரீ உமன் அண்ட் எ கேமரா படத்தில் பணியாற்றினார்.

அண்மைய படைப்புகள்
-----------------

2002 ஆம் ஆண்டில், சோகினி கோஷ் தனது முதல் சுயாதீன ஆவணப்படமான டேல்ஸ் ஆஃப் தி நைட் ஃபேரிசைத் தயாரித்தார். இது ஜீவிகா 2003 இல் சிறந்த திரைப்பட விருதைப் பெற்றது. மேலும் 13 நாடுகளில் காண்பிக்கப்பட்டது.   

பாலினம், பெண்களுக்கு எதிரான வன்முறை மற்றும் இந்தியாவில் தணிக்கை பற்றிய பல கல்வி சார்ந்த கட்டுரைகளை சோகின் கோஷ் வெளியிட்டுள்ளார். இதில் "Censorship Myths and Imagined Harms" மற்றும் "Looking in Fascination and Horror, Sex Violence and Spectatorship in India" ஆகிய கட்டுரைகள் அடங்கும்.  ஆர்சனல் பல்ப் பிரஸ் மூலம் வெளியிடப்பட்ட ஃபயர் திரைப்படத்தின் மீதான இவரது மிக அண்மைய தனிக்கட்டுரையானது, இந்தத் துறையை வரையறுக்கும் திரைப்படத்தின் முதல் புத்தக நீள ஆய்வு நூல்களில் ஒன்றாக உள்ளது. 

2021 ஆம் ஆண்டில், ஜான் கிரேசனின் சோதனைக் குறும்பட ஆவணப் படமான *சர்வதேச டான் கோரஸ் நாளில்* கலந்து கொண்டவர்களில் சோகின் கோசும் ஒருவர் ஆவார்.

மேற்கோள்கள்
-----------

வெளி இணைப்புகள்
---------------


1. ↑  Minnesota, University of (1 November 2006). "Shohini Ghosh, November 2006". .
2. 1 2  From her AJK MCRC biography பரணிடப்பட்டது 4 மார்ச்சு 2012 at the வந்தவழி இயந்திரம்
3. ↑  "Three Women and a Camera (1998)". .
4. ↑  A 74-minute film in Bengali, it premiered in the US in 2003.
5. ↑  The annual Asia Livelihood Documentary festival. See .
6. ↑  From an Alternative Law Forum course syllabus.
7. ↑  "Fire: A Queer film classic". Arsenal Pulp Press. .
8. ↑  Sarah Jae Leiber, "International Dawn Chorus Day Premieres April 29". *Broadway World*, March 29, 2021.
**ஜோக்கோ விடோடோ** (*Joko Widodo*, 21 சூன் 1961) இந்தோனேசிய அரசியல்வாதியும் தற்போதைய ஜகார்த்தா ஆளுநருமாவார். இவர் அடுத்த இந்தோனேசியக் குடியரசுத் தலைவராகத் தேர்ந்தெடுக்கப்பட்டுள்ளார். இவர் பரவலாக *ஜோக்கோவி* என அழைக்கப்படுகிறார். அதிபர் தேர்தலில் வெற்றி பெறும் முன், ஜகார்தா மாகாண கவர்னராக இருந்தார்.

சூலை 22, 2014 அன்று ஜோக்கோவி 53.15% வாக்குகளைப் பெற்று எதிராகப் போட்டியிட்டு 46.85% வாக்குகளைப் பெற்ற பிரபோவோவைத் தோற்கடித்து இந்தோனேசியாவின் ஏழாவது குடியரசுத் தலைவராகத் தேர்ந்தெடுக்கப்பட்டார். அக்டோபர் 20, 2014இல் குடியரசுத் தலைவராகப் பொறுப்பேற்றுக் கொள்வார்.

2012 இல் ஜகார்த்தாவின் ஆளுநராக தேர்தலில் வென்றபிறகு இவரது புகழ் வளர்ந்து வந்தது. இந்தோனேசிய மக்களாட்சிக் கட்சி - போராட்டம் [PDI-P] கட்சித் தலைவர் மேகவதி சுகர்னோபுத்ரி ஏப்ரல் 9 நாடாளுமன்ற உறுப்பினர் தேர்தல்கள் முடிவுறும் வரை குடியரசுத் தலைவருக்கானத் தேர்தல் வேட்பாளரை அறிவிக்கப்போவதில்லை என கூறியிருந்தார். ஆனால் ஜோக்கோவிக்கு இருந்த பரவலான ஆதரவினால் குடியரசுத் தலைவர் வேட்பாளாராக அறிவிக்கப்பட்டால் நாடாளுமன்ற தேர்தலிலும் கூடுதல் வாக்குகள் கிடைக்கும் எனக் கருதி தேர்தலுக்கு மூன்று வாரங்கள் முன்னரே, மார்ச்சு 14, 2014இல் இவரை குடியரசுத் தலைவர் பதவிக்கு வேட்பாளராக அறிவித்தார்.

மேற் சான்றுகள்
--------------

1. ↑  "With the Election of Joko Widodo, Indonesia Writes a New Chapter". டைம். 22 சூலை 2014.. பார்த்த நாள்: 23 சூலை 2014.
2. ↑  'Governor of Jakarta Receives His Party’s Nod for President', *The New York Times*, 14 March 2014.

வெளி இணைப்புகள்
---------------

விக்கிமீடியா பொதுவகத்தில்,  
 ***ஜோக்கோ விடோடோ***   
என்பதில் ஊடகங்கள் உள்ளன. 

1. Majeed, Rushda. "The City With a Short Fuse." பரணிடப்பட்டது 2014-10-06 at the வந்தவழி இயந்திரம் Foreign Policy. September 2012.  

2. Majeed, Rushda. "Defusing a Volatile City, Igniting Reforms: Joko Widodo and Surakarta, Indonesia, 2005-2011." பரணிடப்பட்டது 2013-10-02 at the வந்தவழி இயந்திரம் Innovations for Successful Societies. Princeton University. Published July 2012.
**பபும் பரே மாவட்டம்** இந்தியாவின் வடகிழக்கு மாநிலமான அருணாசலப் பிரதேசத்தில் அமைந்துள்ள ஒரு மாவட்டமாகும். இதுவே அருணாசலப் பிரதேசத்தில் அதிக மக்கள் தொகை கொண்ட முதல் மாவட்டமாகும். இது அருகில் உள்ள கீழ் சுபன்சிரி மாவட்டத்தில் இருந்து, 1999 அன்று இயற்றப்பட்ட சட்டத்தின் படி புதிதாக பிரித்து உருவாக்கப்பட்ட மாவட்டமாகும்.

அமைப்பு
-------

3,462 சதுர கிலோ மீட்டர் பரப்பளவும், 1,76,573 மக்கள் தொகையும் கொண்ட இம்மாவட்டம் 4 தாலுக்காக்களும், 6 ஊராட்சி ஒன்றியங்களும் கொண்டது. எழுத்தறிவு 68.55%. இதன் தலைமையிடம் *யுபியா* நகரம் ஆகும்.

அருணாசலப் பிரதேச மாநிலத்தின் தலைநகரமான இடாநகர் இந்த மாவட்டத்தில் தான் உள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் பின்வருமாறு சகலீ, யுபியா, மேங்கியோ, லெபோரியாங், தொரு, கிமின், டோய்முக், பலிஜான், தாராசோ, நகர்லகுன், மற்றும் இடாநகர். 

இந்த மாவட்டம் மூன்று சட்டசபை உறுப்பினர் தொகுதிகளை கொண்டுள்ளது.

மக்கள்
------

இந்த மாவட்ட மக்களில் அதிகமானோர் பழங்குடி இன மக்களான நிஷி, மற்றும் மிகிர் இனத்தை சேர்ந்தவர்களே. நிஷி மக்கள் அனைவரும் டோன்யி-போலோ மதத்தை பின்பற்றினாலும், மிகிர் மக்கள் அதிகமானோர் கிறிஸ்தவ மதத்திற்கு மாறிவிட்டனர்.

சுற்றுலாத் தளங்கள்
------------------

1978 ஆம் ஆண்டு இந்த மாவட்டத்தில் இடாநகர் வனவிலங்கு சரணாலயம் தொடங்கப்பட்டு உள்ளது குறிப்பிடத்தக்கது.

மேற்கோள்கள்
-----------

வெளி இணைப்புகள்
---------------

* Official website

| * பா
* உ
* தொ
அருணாச்சலப் பிரதேசம் |
| --- |
| தலைநகரம்: **இட்டாநகர்** |
| தலைப்புகள் | 
* அரசு
* சட்டப் பேரவை
* உயர்நீதிமன்றம்
* போக்குவரத்து
* புவியியல்
	+ கங்தோ மலை
	+ பூம் லா கணவாய்
* வரலாறு
	+ 1962 இந்திய சீனப் போர்

 |
| மாவட்டங்கள் | 
1. அஞ்சாவ்
2. காம்லே
3. கிரா தாதி
4. கிழக்கு காமெங்
5. கிழக்கு சியாங்
6. கீழ் சியாங்
7. கீழ் சுபன்சிரி
8. கீழ் டிபாங் பள்ளத்தாக்கு
9. குருங் குமே
10. சங்லங்
11. சியாங்
12. தவாங்
13. திரப்
14. நாம்சாய்
15. பக்கே-கேசாங்
16. பபும் பரே
17. மேல் சியாங்
18. மேல் சுபன்சிரி
19. மேல் டிபாங் பள்ளத்தாக்கு
20. மேற்கு காமெங்
21. மேற்கு சியாங்
22. லெபா ராதா
23. லோங்டிங்
24. லோஹித்
25. ஷி யோமி

 |
| நகரங்கள் | 
* இட்டாநகர் தலைநகர வலாயம்
* இட்டாநகர்
* ஜிரோ
* பொம்டிலா
* தவாங்
* அலோங்

 |
| வலைவாசல்:இந்தியா |
**பிரசன்னதேப் மகளிர் கல்லூரி** அல்லது **பி. டி. மகளிர் கல்லூரி** என்பது இந்தியாவின் மேற்கு வங்காளத்தின் ஜல்பைகுரி மாவட்டத்தில் 1950  ஆம் ஆண்டில் நிறுவப்பட்ட இளங்கலைக்கான மகளிர் கல்லூரியாகும், இது ஜல்பைகுரி மாவட்டத்தில் மட்டுமல்லாமல் வட வங்காள மாவட்டங்களிலுள்ள பழமையான மகளிர் கல்லூரிகளில் ஒன்றாகும். கலை மற்றும் அறிவியலில் இளங்கலை படிப்புகளை வழங்குகிம் இக்கல்லூரி வடக்கு வங்காள பல்கலைக்கழகத்துடன் இணைக்கப்பட்டுள்ளது .

வரலாறு
------

காலஞ்சென்ற ராஜா பிரசன்னதேப் ராய்கட் மற்றும் அவரது மனைவி ராணி அஷ்ருமதி தேவியின் நிதியுதவியுடன் ஆரம்பிக்கப்பட்டதாலேயே, அவரை நினைவுகூரும் விதமாக இக்கல்லூரிக்கு அவரது பெயர் வைக்கப்பட்டுள்ளது.

தற்போது 73 ஆசிரியர் பணியாளர்கள் மற்றும் 35 ஆசிரியர் அல்லாத பணியாளர்களால் பயிற்றுவிக்கப்படும் இக்கல்லூரி வட வங்காள மாவட்டங்களைச் சேர்ந்த சுமார் 3400 மாணவர்களின் கல்வித்தேவையை பூர்த்தி செய்துவருகிறது.

துறைகள்
-------

### அறிவியல் பிரிவு

* கணிதம்
* இயற்பியல்
* வேதியியல்
* விலங்கியல்
* தாவரவியல்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு
* நிலவியல்
* அரசியல் அறிவியல்
* தத்துவம்
* கல்வி
* பொருளாதாரம்
* கணினி அறிவியல்

அங்கீகாரம்
----------

பி டி மகளிர் கல்லூரியானது பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மேலும் தேசிய மதிப்பீடு மற்றும் அங்கீகார கவுன்சிலால் (NAAC) B++ தரத்துடன் (மதிப்பெண் 2.88) இரண்டாவது சுழற்சியில் அங்கீகாரம் அடைந்துள்ளது.

மேற்கோள்கள்
-----------

1. 1 2  Colleges in WestBengal, University Grants Commission
2. ↑  Colleges under University of North Bengal பரணிடப்பட்டது 4 மார்ச்சு 2016 at the வந்தவழி இயந்திரம்
**ராம்பால் யாதவ்** (*Rampal Yadav*) இந்திய நாட்டினைச் சார்ந்த அரசியல்வாதி மற்றும் 16வது சட்டமன்ற உறுப்பினர் ஆவார். இவர் உத்தரபிரதேச மாநிலத்தின் பிசுவான் தொகுதியை பிரதிநிதித்துவப்படுத்துகிறார். மேலும் 2017 ஆம் ஆண்டு வரை சமாசுவாதி அரசியல் கட்சியின் உறுப்பினராக இருந்தார்.

ஆரம்ப வாழ்க்கை மற்றும் கல்வி
----------------------------

ராம்பால் யாதவ் உத்திர பிரதேச மாநிலத்தின் சீதாபூர் மாவட்டத்தில் பிறந்தார். உத்தராகண்டம் மாநில தலைநகரான தேராதூனில் உள்ள புகழ்பெற்ற கர்னல் பிரவுன் கேம்பிரிட்சு பள்ளியிலும் பின்னர் சீதாபூரில் உள்ள சந்தா கல்லூரியிலும் பயின்றார்.

அரசியல் வாழ்க்கை
----------------

ராம்பால் யாதவ் இரண்டு முறை சட்டமன்ற உறுப்பினராக இருந்துள்ளார். இவர் பிசுவான் தொகுதியை பிரதிநிதித்துவப்படுத்தினார். மேலும் சமாசுவாதி அரசியல் கட்சியின் உறுப்பினராக இருந்தார். இவர் கட்சியை விட்டு விலகி லோக்தள கட்சியில் சேர்ந்தார். 

இவருக்கு திருமணமாகி சாந்தி யாதவ், நான்கு குழந்தைகள், இரண்டு மகன்கள் மற்றும் இரண்டு மகள்கள் உள்ளனர். ராம்பால் சமாசுவாதி கட்சியில் இருந்து விலகி பகுசன் சமாசு கட்சியில் சேர்ந்தார்.

இடைநீக்கம்
----------

சட்டவிரோத செயல்களில் ஈடுபட்டதற்காக 2016 ஆம் ஆண்டு ஏப்ரல் மாதத்தில் எசு.பி. இவரை வெளியேற்றினார். இவரால் கட்டப்பட்ட ஒரு வளாகம் இலக்னோ மேம்பாட்டு ஆணையத்தால் இடிக்கப்பட்டது. இவருடன் முன்னாள் சட்டமன்ற உறுப்பினர் ராசேந்திர யாதவ் உள்ளிட்ட 8 பேர் கைது செய்யப்பட்டனர்.  டிசம்பர் மாதம் 26 ஆம் தேதியன்று, யாதவ் மீண்டும் எசு.பி.யாக ஏற்றுக்கொள்ளப்பட்டார்.

வகித்த பதவிகள்
--------------

| # | இருந்து | செய்ய | பதவி | கருத்துகள் |
| --- | --- | --- | --- | --- |
| 01 | 2012 | 2017 | உறுப்பினர், 16வது சட்டமன்ற உறுப்பினர் |  |
| 02 | 2002 | 2007 | உறுப்பினர், 14வது சட்டமன்ற உறுப்பினர் |  |
|

மேலும் பார்க்கவும்
------------------

* உத்தரபிரதேச சட்டமன்றம்

மேற்கோள்கள்
-----------

.mw-parser-output .reflist{font-size:90%;margin-bottom:0.5em;list-style-type:decimal}.mw-parser-output .reflist .references{font-size:100%;margin-bottom:0;list-style-type:inherit}.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}.mw-parser-output .reflist-columns{margin-top:0.3em}.mw-parser-output .reflist-columns ol{margin-top:0}.mw-parser-output .reflist-columns li{page-break-inside:avoid;break-inside:avoid-column}.mw-parser-output .reflist-upper-alpha{list-style-type:upper-alpha}.mw-parser-output .reflist-upper-roman{list-style-type:upper-roman}.mw-parser-output .reflist-lower-alpha{list-style-type:lower-alpha}.mw-parser-output .reflist-lower-greek{list-style-type:lower-greek}.mw-parser-output .reflist-lower-roman{list-style-type:lower-roman}



1. 1 2 3 4  "Member Profile". Legislative Assembly official website rampalyadav.com.. பார்த்த நாள்: 15 June 2016.
2. ↑  "2012 Election Results". Election Commission of India website.. பார்த்த நாள்: 15 June 2016.
3. ↑  "All MLAs from constituency". elections.in.. பார்த்த நாள்: 15 June 2016.
4. ↑  "Four Samajwadi Party MLAs quit party". .
5. ↑  "Former SP MlA Rampal Yadav joins BSP". .
6. ↑  "SP MLA Rampal Yadav expelled for 'illegal' activities". 30 April 2016. .
7. ↑  "MLA expelled by Akhilesh Yadav returns to SP, courtesy Shivpal". 27 December 2016. .